2.  ลักษณะการประกอบธุรกิจ

    1.  ประวัติความเป็นมา

บริษัท สมิติเวช จำกัด (มหาชน)
ก่อตั้งโดยกลุ่มนักธุรกิจและกลุ่มแพทย์ผู้เชี่ยวชาญจากโรงเรียนแพทย์
ด้วยปณิธานความมุ่งมั่นตั้งใจที่จะสร้างโรงพยาบาลศูนย์กลางแห่งความเชี่ยวชาญในใจกลางกรุงแห่งแรก
พร้อมด้วยภาพลักษณ์ของการบริการที่เปี่ยมด้วยรอยยิ้ม บนพื้นฐานการดูแลสุขภาพด้วยความใส่ใจ
จึงได้จดทะเบียนเป็นบริษัทจำกัด ในนามของ “บริษัท สุขุมวิทเวชกิจ จำกัด” เมื่อวันที่ 28 ธันวาคม
2519 มีทุนจดทะเบียน 20 ล้านบาท และมีสำนักงานใหญ่ตั้งอยู่ที่ 133 สุขุมวิท 49 (ซอยกลาง)
แขวงคลองตันเหนือ เขตวัฒนา กรุงเทพฯ 10110 บริษัทฯ ได้รับความกรุณาจาก ม.ร.ว.คึกฤทธิ์
ปราโมช อดีตนายกรัฐมนตรี ตั้งชื่อโรงพยาบาลให้ว่า “โรงพยาบาลสมิติเวช” อันมีความหมายว่า
“ที่รวมแห่งแพทย์” โดยมีตราสัญลักษณ์ของโรงพยาบาลประกอบด้วย เครื่องหมายกากบาทสีทอง
ซึ่งหมายถึง ความเชี่ยวชาญทางการแพทย์ และลูกศรสีเขียวที่ชี้พุ่งเข้าที่มุมกากบาททั้ง 4 ทิศ
หมายถึงการเข้ามาทุกทิศทุกทาง นอกจากนี้สัญลักษณ์ทางการแพทย์ และสีทองคือ ความเป็นเลิศ
จึงสะท้อนภาพลักษณ์ของโรงพยาบาลสมิติเวชในความหมายของศูนย์รวมแห่งความเป็นเลิศทางการแพทย์

บริษัทฯ ได้ก่อสร้าง “โรงพยาบาลสมิติเวช” และเปิดให้บริการเมื่อวันที่ 4 มิถุนายน 2522
ได้รับการไว้วางใจจากผู้มาใช้บริการทั้งในประเทศและต่างประเทศเป็นจำนวนมากตลอดมา บริษัทฯ
ขยายกิจการอย่างต่อเนื่อง
ได้ก่อสร้างอาคารและจัดหาเครื่องมือและอุปกรณ์การแพทย์เพิ่มเติมมาเป็นลำดับ

บริษัทฯ ได้นำหลักทรัพย์ของบริษัทฯ “SVH” เข้าจดทะเบียนในตลาดหลักทรัพย์แห่งประเทศไทยเมื่อปี
2532 และเมื่อ 11 พฤษภาคม 2535 ได้เปลี่ยนชื่อเป็น บริษัท สมิติเวช จำกัด
จากนั้นได้แปรสภาพเป็นบริษัทมหาชน เมื่อ 25 มกราคม 2536

ในปี 2536 บริษัทฯ ได้ดำเนินการก่อสร้างโรงพยาบาลแห่งที่สองชื่อ “โรงพยาบาลสมิติเวช
ศรีนครินทร์” ตั้งอยู่ที่ 488 ถนนศรีนครินทร์ แขวงสวนหลวง เขตสวนหลวง กรุงเทพมหานคร
และเปิดให้บริการอย่างเป็นทางการ
เมื่อวันที่ 1 พฤศจิกายน 2540 โรงพยาบาลสมิติเวชแห่งแรก จึงเปลี่ยนชื่อเป็นโรงพยาบาลสมิติเวช
สุขุมวิท นับแต่นั้นมา

บริษัทฯ มีการเปลี่ยนแปลงผู้ถือหุ้นรายใหญ่และฝ่ายบริหารในปี 2543
และได้พัฒนาการดำเนินงานของบริษัทฯ โดยมุ่งเน้นการเพิ่มประสิทธิภาพธุรกิจหลักของบริษัท (Core
Business) คงความเป็นเอกลักษณ์ เสริมสร้างจุดเด่น พัฒนาการบริการใหม่ (New Products)
อย่างต่อเนื่อง รวมทั้งการปรับปรุงระบบการบริหารจัดการและระบบงานสนับสนุน (Back Office)
ต่างๆ
ตลอดจนให้การฝึกอบรมและพัฒนาบุคลากรเพื่อให้สามารถให้บริการแก่ผู้มาใช้บริการอย่างมีคุณภาพ

ต่อมาบริษัทฯ ได้ปรับหรือ Re-Focus แผนการดำเนินงานของโรงพยาบาลสมิติเวช ศรีนครินทร์ใหม่
โดยมี
เป้าหมายจะขยายการบริการให้ผู้ป่วยเด็กอย่างครบวงจรในระดับตติยภูมิ (Tertiary Care)
และเพื่อเป็นศูนย์ส่งเสริมสุขภาพและพัฒนาเด็กแรกเกิดจนถึงเติบใหญ่ ภายใต้หลักการว่า
“โรงพยาบาลของเด็กๆ และครอบครัว” โดยได้ดำเนินการเปิดศูนย์บริการเฉพาะทางต่อเนื่อง
เมื่อวันที่ 19 กรกฎาคม 2546 บริษัทฯได้รับพระกรุณาธิคุณจากพระเจ้าวรวงศ์เธอ
พระองค์เจ้าโสมสวลี พระวรราชาทินัดดามาตุ เสด็จเป็นองค์ประธานเปิดโรงพยาบาลเด็กสมิติเวช
ศรีนครินทร์ อย่างเป็นทางการ จากนั้นเมื่อวันที่ 2 กรกฎาคม 2547 บริษัทฯ
ได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี
เสด็จพระราชดำเนินมาทรงเปิดศูนย์การได้ยิน (Hearing Center) ที่โรงพยาบาลเด็กสมิติเวช
ศรีนครินทร์ ยังความปลาบปลื้มปิติและสำนึกในพระมหากรุณาธิคุณของพระองค์ท่านเป็นล้นพ้น

ในส่วนของโครงสร้างเงินทุน บริษัทฯ
ดำเนินการเพิ่มทุนมาเป็นลำดับเพื่อนำมาขยายกิจการของบริษัทฯ
โดยครั้งล่าสุดที่ประชุมวิสามัญผู้ถือหุ้น ครั้งที่ 1 ประจำปี 2544 เมื่อวันที่ 27 พฤศจิกายน 2544
ได้มีมติให้บริษัทฯ ดำเนินการเพิ่มทุนจากเดิม 600 ล้านบาท โดยออกหุ้นสามัญเพิ่มทุน 40 ล้านหุ้น
มูลค่าที่ตราไว้หุ้นละ 10 บาท รวม 400 ล้านบาท โดยจำหน่ายในราคาหุ้นละ 8 บาท ทำให้บริษัทฯ
มีทุนจดทะเบียนทั้งสิ้น 1,000 ล้านบาท ซึ่งบริษัทฯ ได้จดทะเบียนเพิ่มทุนชำระแล้วเมื่อวันที่ 3
มกราคม 2545

และในการประชุมผู้ถือหุ้นครั้งเดียวกันนี้ ที่ประชุมได้มีมติอนุมัติให้บริษัทฯ
สามารถออกหุ้นกู้ประเภทมีหลักประกัน และ/หรือไม่มีหลักประกัน ภายในวงเงิน 2,000 ล้านบาท
หรือในสกุลเงินอื่นในจำนวนที่เทียบเท่า มีอายุไม่เกิน 10 ปี นับจากวันที่ออกหุ้นกู้
โดยเสนอขายภายในประเทศ และ/หรือต่างประเทศ ให้แก่ประชาชนทั่วไป และ/หรือ
ผู้ลงทุนประเภทสถาบัน และ/หรือ ผู้ลงทุนโดยเฉพาะเจาะจง
ทั้งนี้ได้มอบหมายให้คณะกรรมการบริษัทฯ หรือบุคคลที่ได้รับมอบหมายจากคณะกรรมการบริษัทฯ
มีอำนาจกำหนดเงื่อนไขและรายละเอียดอื่นๆ
อันจำเป็นและสมควรที่เกี่ยวข้องกับการออกและเสนอขายหุ้นกู้
รวมทั้งสามารถออกและเสนอขายหุ้นกู้ทั้งหมดในคราวเดียว หรือหลายคราวก็ได้
ซึ่งคณะกรรมการบริษัทฯ ได้รับนโยบายดังกล่าวไปพิจารณาดำเนินการในโอกาสที่เหมาะสมต่อไป

ในเดือนมิถุนายน 2547 บริษัท กรุงเทพดุสิตเวชการ จำกัด (มหาชน) ซึ่งเป็นผู้ถือหุ้นรายใหญ่
ประกอบธุรกิจ โรงพยาบาลเอกชนเช่นกัน ภายใต้ชื่อว่า “โรงพยาบาลกรุงเทพ”
ได้เสนอแผนการปรับโครงสร้างการถือหุ้นและการจัดการต่อบริษัทฯ
โดยมีวัตถุประสงค์เพื่อเพิ่มศักยภาพในการแข่งขันและสร้างความแข็งแกร่งในการให้บริการทางการแพทย์ของกลุ่ม
ซึ่งสามารถลดต้นทุนทางการเงินและต้นทุนการดำเนินงานที่ซ้ำซ้อนกัน
สนับสนุนการใช้ทรัพยากรร่วมกันอย่างมีประสิทธิภาพ
ตลอดจนสนับสนุนให้เกิดการจัดระบบบริหารงานและการจัดการของกลุ่มอย่างมีประสิทธิภาพ
ส่งผลให้เกิดการประหยัดต่อขนาด (Economy of Scale)
รวมทั้งเสริมสร้างให้มีศักยภาพทางการเงินที่แข็งแกร่ง และการเอื้อประโยชน์ร่วมกันในหลายๆ ด้าน
(Synergy) เพื่อเตรียมพร้อมและรองรับนโยบายการออกนอกระบบราชการของ โรงพยาบาลรัฐ
และการลงทุนของนักลงทุนต่างชาติในธุรกิจรักษาพยาบาล (Healthcare Sector)
รวมทั้งเป็นการสอดรับกับนโยบายของรัฐบาลในการผลักดันประเทศไทยให้เป็น
“ศูนย์กลางการดูแลสุขภาพของเอเชีย” (Medical Hub of Asia)

นโยบายของแผนการปรับโครงสร้างการถือหุ้นและการจัดการดังกล่าว
ซึ่งภายหลังการควบรวมกิจการแล้ว
ยังคงให้บริษัทฯ ดำเนินกิจการภายใต้นิติบุคคลเดิม
และโรงพยาบาลแต่ละแห่งยังใช้ชื่อเดิมในการประกอบกิจการ
โดยไม่เปลี่ยนแปลงโครงสร้างการบริหารงานรวมทั้งคณะกรรมการและผู้บริหาร
ไม่มีการโอนย้ายทรัพย์สิน และไม่เปลี่ยนแปลงลักษณะการปฏิบัติงานประจำ
โดยจะเน้นนโยบายในการบริหารงานให้เป็นไปในทิศทางเดียวกัน ทั้งนี้
เว้นแต่การเปลี่ยนแปลงเพื่อประโยชน์ของบริษัทฯ และบริษัท กรุงเทพดุสิตเวชการ จำกัด (มหาชน)
รวมทั้งกิจการในเครือโดยรวม
เพื่อให้เหมาะสมกับภาวะเศรษฐกิจที่เปลี่ยนแปลงไปอย่างมีนัยสำคัญในอนาคต

ตามแผนงานดังกล่าว บริษัท กรุงเทพดุสิตเวชการ จำกัด (มหาชน)
ได้ทำคำเสนอซื้อหลักทรัพย์ทั้งหมด (Tender Offer) จากผู้ถือหุ้นของบริษัทฯ
ภายหลังการดำเนินการส่งผลให้บริษัท กรุงเทพดุสิตเวชการ จำกัด (มหาชน) ถือหุ้นในบริษัทฯ
เท่ากับร้อยละ 92.91 ของทุนจดทะเบียน

ในปลายเดือนธันวาคม 2547 โรงพยาบาลสมิติเวช
ได้มีโอกาสร่วมช่วยเหลือผู้ประสบภัยจากคลื่นยักษ์ Tsunami ในหกจังหวัดภาคใต้
โรงพยาบาลได้ส่งแพทย์และบุคลากรไปช่วยปฐมพยาบาลผู้ประสบภัยโดยทันทีและนำผู้ป่วยทั้งชาวไทยและชาวต่างประเทศกลับมารักษาที่โรงพยาบาลสมิติเวช
สุขุมวิท และโรงพยาบาลสมิติเวช ศรีนครินทร์ รวม 280 ราย ต่อมาเมื่อวันที่ 19 กุมภาพันธ์ 2548
สมเด็จพระราชาธิบดีและสมเด็จพระราชินีแห่งประเทศสวีเดน
ทรงเสด็จพระราชดำเนินมาที่โรงพยาบาลสมิติเวช สุขุมวิท เป็นการส่วนพระองค์
เพื่อแสดงความขอบใจและชื่นชมเป็นพิเศษต่อคณะแพทย์และเจ้าหน้าที่ที่ให้การรักษาพยาบาลแก่ผู้ประสบภัยดังกล่าวเป็นอย่างดี
โดยเฉพาะชาวสวีเดนซึ่งมีจำนวน 40% ของจำนวนผู้ประสบภัยดังกล่าว
ยังความปลื้มปิติมาสู่คณะแพทย์ เจ้าหน้าที่และองค์กรเป็นอย่างยิ่ง

วันที่ 6 มิถุนายน 2548 บริษัทฯ ได้รับพระมหากรุณาธิคุณจากสมเด็จพระเทพรัตนราชสุดา
สยามบรมราชกุมารี ทรงพระกรุณาเสด็จพระราชดำเนินทรงเป็นองค์ประธานในพิธีเปิด
“อาคารสมิติเวช” อาคารหลังใหม่ที่โรงพยาบาล
สมิติเวช สุขุมวิท นำความสิริมงคลและความปลื้มปิติมาสู่องค์กรอีกวาระหนึ่ง
และสำนึกในพระมหากรุณาธิคุณเป็นล้นพ้น “อาคารสมิติเวช” เป็นอาคาร 6 ชั้น
ประกอบด้วยห้องตรวจรักษาผู้ป่วยนอก (Out Patient Department) แผนกฉุกเฉิน
(Emergency Unit) ห้องพักผู้ป่วยใน (In Patient Wards) และหอผู้ป่วยวิกฤติ (Intensive
Care Unit) พร้อมด้วยภัตตาคารและร้านค้าต่างๆ
เพื่ออำนวยความสะดวกแก่ผู้ใช้บริการอย่างครบถ้วน

สำหรับโรงพยาบาลสมิติเวช ศรีนครินทร์ ได้ปรับปรุงอาคารสถานที่อย่างต่อเนื่อง โดยในปี 2548
ได้ปรับปรุงบริเวณทางเข้าด้านหน้าอาคารเพื่อขยายเป็นแผนกผู้ป่วยนอกสำหรับผู้ใช้บริการเด็กและห้องพักผู้ป่วยในจนแล้วเสร็จเพื่อรองรับปริมาณผู้ใช้บริการที่เพิ่มขึ้นเป็นลำดับ
และเมื่อวันที่ 30 พฤษภาคม 2549 บริษัทฯ ได้รับพระกรุณาธิคุณจาก
ทูลกระหม่อมหญิงอุบลรัตน์ราชกัญญา สิริวัฒนาพรรณวดี เสด็จพระดำเนินทรงเปิด Teen Center ณ
โรงพยาบาลสมิติเวช ศรีนครินทร์ อย่างเป็นทางการ ยังความปลื้มปิติ
และสำนึกพระกรุณาธิคุณเป็นล้นพ้น

บริษัทฯ ได้ขยายกิจการตามแผนงานที่กำหนด โดยในปี 2550 เปิดสำนักงานสาขาอีก 2 แห่ง
เพื่อให้บริการรักษาพยาบาลแบบไม่รับผู้ป่วยไว้ค้างคืน (Out Patient Services) มีชื่อว่า
สมิติเวชสุวรรณภูมิ คลินิกเวชกรรม ตั้งอยู่ที่สนามบินสุวรรณภูมิ บริเวณอาคารผู้โดยสาร ชั้น 3
เปิดให้บริการเมื่อวันที่ 1 กุมภาพันธ์ 2550 และ สมิติเวช รัตนาธิเบศร์ คลินิก เวชกรรม
ที่ถนนรัตนาธิเบศร์ จังหวัดนนทบุรี เปิดให้บริการ เมื่อวันที่ 12 มีนาคม 2550 ตามลำดับ

บนเส้นทางแห่งการดูแลสุขภาพ โรงพยาบาลสมิติเวช ได้ยึดมั่นแนวทางการดูแลผู้ป่วยด้วยคุณภาพ
และความใส่ใจอย่างต่อเนื่องตลอดมา ในปี 2542 โรงพยาบาลสมิติเวช สุขุมวิท
ได้ผ่านการรับรองเป็น “โรงพยาบาลสายสัมพันธ์แม่-ลูก” จากองค์การอนามัยโลก (WHO)
และองค์การยูนิเซฟ (Unicef) และกระทรวงสาธารณสุข ต่อมาในเดือนพฤษภาคม 2544 บริษัทฯ
พร้อมด้วยโรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์
ได้รับการรับรองมาตรฐานระบบ ISO 9002 จากบริษัท Bureau Veritus (Thailand)
จากนั้นในเดือนธันวาคม 2546 ได้รับการรับรองกระบวนการ คุณภาพโรงพยาบาล
จากสถาบันพัฒนาและรับรองคุณภาพโรงพยาบาล (The Institute of Hospital Quality
Improvement & Association (HA – Thailand)) และในเดือนสิงหาคม 2547
โรงพยาบาลสมิติเวช สุขุมวิท ได้รับรางวัล Prime Minister’s Export Award
ประเภทบริการดีเด่นประจำปี 2547 (Most Recognized Service 2004)
และได้รับการคัดเลือกให้เป็น The Best International Hospital จากนิตยสาร
Apartment Living จากนักธุรกิจชาวต่างชาติที่มาพำนักอาศัยและดำเนินธุรกิจในประเทศไทย

ในปี 2550 โรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์
ได้รับการรับรองกระบวนการคุณภาพตามมาตรฐานคุณภาพระดับสากลจาก
สถาบันรับรองคุณภาพโรงพยาบาลแห่งประเทศสหรัฐอเมริกา ชื่อว่า Joint Commission
International (JCI)
ซึ่งเป็นองค์กรที่ทำหน้าที่พัฒนากระบวนการคุณภาพและปลอดภัยในการให้บริการด้านสุขภาพและการแพทย์ระดับโลกมากกว่า
75 ปี โดยโรงพยาบาลสมิติเวช เป็นโรงพยาบาลมาตรฐานระดับสากลด้วยสองมาตรฐานใหม่
อันได้แก่ มาตรฐาน Tracer Methodology และ International Patient Safety Goals
2007 ซึ่งเป็นการประมวลการดูแลผู้ป่วยแบบองค์รวมตั้งแต่แรกรับเข้ารักษาดูแลจวบจนกลับบ้าน
นับเป็นโรงพยาบาลแห่งแรกที่ได้รับการรับรองภายใต้มาตรฐานใหม่ของ JCI

เพื่อก้าวไปสู่การเป็น Digital Hospital อย่างเต็มรูปแบบ
บริษัทฯได้พัฒนานวัตกรรมทางการแพทย์โดยติดตั้งระบบ PACS (Picture Archiving and
Communication System)
เป็นระบบจัดเก็บภาพทางการแพทย์หรือฟิล์มเอ็กซเรย์ในรูปของข้อมูลดิจิตอล
ซึ่งแพทย์สามารถเรียกดูภาพเอ็กซเรย์ของผู้ป่วยได้ทันทีและตลอดเวลา
ลดปัญหาความล่าช้าในการค้นหาฟิล์มและการรายงานผล
ส่งผลให้ผู้ป่วยได้รับบริการที่ถูกต้องและรวดเร็ว รวมทั้งการส่งต่อผู้ป่วยไปรักษาที่
โรงพยาบาลแห่งอื่นที่มีการติดตั้งใช้งานระบบ PACS ทั้งในประเทศและต่างประเทศ
นอกจากที่กล่าวแล้ว บริษัทฯได้พัฒนาระบบสนับสนุนการดูแลผู้ป่วยเพื่อเพิ่มศักยภาพการบริการ
ล่าสุดได้นำระบบ Infotainment มาติดตั้งที่โรงพยาบาลสมิติเวช ทั้ง 3 แห่ง รวม 300 จุด
ระบบ Infotainment
คือการบริการใหม่ที่เกิดจากการนำเทคโนโลยีสารสนเทศมาพัฒนาเพื่อให้ผู้ป่วยเข้าถึงข้อมูลทางการแพทย์และเพลิดเพลินกับความบันเทิงในหลากหลายมิติผ่านจอแอลซีดี
(LCD) และเชื่อมต่ออินเทอร์เน็ตแบบไร้สายพร้อมด้วยรีโมทคอนโทรล
โดยผู้รับบริการสามารถเรียกข้อมูล ได้แก่ ข้อมูลทางการแพทย์
ผลการรักษาพยาบาลต่างๆ ข้อมูลข่าวสาร ข้อมูลทางวิชาการ ข้อมูลการบริการของโรงพยาบาล
และข้อมูลด้านการบันเทิง ภาพยนตร์ เล่นเกมส์ คาราโอเกะ รับ-ส่งอีเมลล์
หรือค้นหาข้อมูลทางอินเตอร์เน็ต เป็นต้น ทั้งนี้
เพื่อเอื้ออำนวยให้ผู้ใช้บริการสามารถทำกิจกรรมต่างๆ ในชีวิตประจำวัน ตามปกติ
ส่งเสริมให้ผู้ป่วยฟื้นฟูร่างกายและจิตใจได้อย่างรวดเร็ว

การพัฒนาระบบ Infotainment ของโรงพยาบาลสมิติเวช
นับเป็นแห่งแรกของประเทศไทยและอาจกล่าวได้ว่าเป็นแห่งแรกในภูมิภาคเอเชียตะวันออกเฉียงใต้

2.  การประกอบธุรกิจในภาพรวม

บริษัท สมิติเวช จำกัด (มหาชน) ประกอบธุรกิจให้บริการด้านการรักษาพยาบาล
เป็นโรงพยาบาลเอกชน ให้บริการแก่ผู้ป่วยนอกและผู้ป่วยในตลอด 24 ชั่วโมงระดับตติยภูมิ
(Tertiary Care) ภายใต้ชื่อ โรงพยาบาลสมิติเวช
สุขุมวิท ขนาด 275 เตียง และโรงพยาบาลสมิติเวช ศรีนครินทร์ ขนาด 400 เตียง
มีคณะแพทย์ผู้เชี่ยวชาญครบทุกสาขา พร้อมทั้งอุปกรณ์การแพทย์และการวินิจฉัยโรคที่ทันสมัยครบวงจร
และให้บริการรักษาพยาบาลแบบไม่รับผู้ป่วยไว้ ค้างคืน หรือ Out Patient Clinic อีก 2 แห่ง
ได้แก่ สมิติเวชสุวรรณภูมิ คลินิกเวชกรรม และสมิติเวช รัตนาธิเบศร์ คลินิกเวชกรรม
ตั้งอยู่จังหวัดนนทบุรี

นอกจากนี้ บริษัทย่อยของบริษัทฯ คือ บริษัท สมิติเวช ศรีราชา จำกัด
ดำเนินธุรกิจโรงพยาบาลเอกชน ให้บริการแก่ผู้ป่วยนอกและผู้ป่วยในตลอด 24 ชั่วโมง
ในมาตรฐานเดียวกัน ขนาด 100 เตียง มีชื่อว่า “โรงพยาบาลสมิติเวช
ศรีราชา” ตั้งอยู่ที่อำเภอศรีราชา จังหวัดชลบุรี

3.  การลงทุนในบริษัทย่อยและบริษัทร่วม

(1) บริษัท เออร์วิ่ง เชอริเดน เอส อี จำกัด

ที่ตั้งสำนักงาน : 488 ถนนศรีนครินทร์

แขวงสวนหลวง เขตสวนหลวง กรุงเทพฯ 10250

โทรศัพท์ : 0-2378-9237

โทรสาร : 0-2731-7554

ประกอบกิจการ : บริหารและจัดการทรัพย์สินที่เกี่ยวข้องกับธุรกิจรักษาพยาบาล

ทุนจดทะเบียน : 100,000 บาท ประกอบด้วยหุ้นสามัญ 10,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : 9,500 หุ้น คิดเป็นร้อยละ 95 ของทุนจดทะเบียน

(2) บริษัท เฟิสท์ เฮ็ลธ ฟู้ด จำกัด

ที่ตั้งสำนักงาน : 488 ถนนศรีนครินทร์

แขวงสวนหลวง เขตสวนหลวง กรุงเทพฯ 10250

โทรศัพท์ : 0-2378-9237

โทรสาร : 0-2731-7554

ประกอบกิจการ : ภัตตาคารและอาหารสุขภาพ รวมทั้งการบริการด้านสนับสนุนอันเป็นส่วน

ประกอบหรือเพิ่มคุณค่าต่างๆในธุรกิจรักษาพยาบาล

ทุนจดทะเบียน : 14,000,000 บาท ประกอบด้วยหุ้นสามัญรวม 1,400,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : ถือหุ้น 1,399,988 หุ้น คิดเป็นร้อยละ 99.99 ของทุนจดทะเบียน

(3) บริษัท โซเด็กซ์โซ่ เฮ็ลธแคร์ ซัพพอร์ท เซอร์วิส (ประเทศไทย) จำกัด

ที่ตั้งสำนักงาน : 23/93 อาคารสรชัย ชั้น 22

ซอยสุขุมวิท 63 ถนนสุขุมวิท กรุงเทพฯ 10110

โทรศัพท์ : 0-2714-2637-40

โทรสาร : 0-2714-0788

ประกอบกิจการ : ให้บริการหรือจัดหาบริการเสริมด้านต่างๆ อันเป็นส่วนประกอบ

และ/หรือเพิ่มคุณค่าให้กับกิจการหลักของลูกค้า

ทุนจดทะเบียน : 15,000,000 บาท ประกอบด้วยหุ้นสามัญรวม 150,000 หุ้น

มูลค่าตราไว้หุ้นละ 100 บาท

จำนวนหุ้นที่ถืออยู่ : ถือหุ้นโดยบริษัท เฟิสท์ เฮ็ลธ ฟู้ด จำกัด จำนวน 110,994 หุ้น

คิดเป็นร้อยละ 74 ของทุนจดทะเบียน

(4) บริษัท สมิติเวช ศรีราชา จำกัด

ที่ตั้งสำนักงาน : 8 ซอยแหลมเกตุ ถนนเจิมจอมพล

ต.ศรีราชา อ.ศรีราชา จ.ชลบุรี 20110

โทรศัพท์ : 0-3832-0300

โทรสาร : 0-3832-4123

ประกอบกิจการ : โรงพยาบาลเอกชนขนาด 100 เตียง ในนาม

“โรงพยาบาลสมิติเวช ศรีราชา”

ทุนจดทะเบียน : 187,510,000 บาท ประกอบด้วยหุ้นสามัญ จำนวน 18,751,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : 12,344,050 หุ้น คิดเป็นร้อยละ 65.83 ของทุนจดทะเบียน

(5) บริษัท โซเด็กซ์โซ่ ซัพพอร์ท เซอร์วิส (ประเทศไทย) จำกัด

ที่ตั้งสำนักงาน : 23/93 อาคารสรชัย ชั้น 22

ซอยสุขุมวิท 63 ถนนสุขุมวิท กรุงเทพฯ 10110

โทรศัพท์ : 0-2714-2637-40

โทรสาร : 0-2714-0788

ประกอบกิจการ : ให้บริการหรือจัดหาบริการเสริมด้านต่างๆ อันเป็นส่วนประกอบ

และ/หรือเพิ่มคุณค่าให้กับกิจการหลักของลูกค้า

ทุนจดทะเบียน : 5,000,000 บาท ประกอบด้วยหุ้นสามัญรวม 50,000 หุ้น

มูลค่าตราไว้หุ้นละ 100 บาท

จำนวนหุ้นที่ถืออยู่ : ถือหุ้นโดยบริษัท เฟิสท์ เฮ็ลธ ฟู้ด จำกัด จำนวน 12,998 หุ้น

คิดเป็นร้อยละ 26 ของทุนจดทะเบียน

(6) บริษัท เนชั่นแนล เฮลท์แคร์ ซิสเท็มส์ จำกัด

ที่ตั้งสำนักงาน : 2 ซอยศูนย์วิจัย 7 ถนนเพชรบุรีตัดใหม่

แขวงบางกะปิ เขตห้วยขวาง กรุงเทพฯ 10310

โทรศัพท์ : 0 2717-3933

โทรสาร : 0 2717-3936

ประกอบกิจการ : ให้คำปรึกษาด้านการบริหารงาน ให้บริการห้องทดลอง การตรวจวิเคราะห์

และค้นคว้าเกี่ยวกับยารักษาโรค ให้บริการจัดซื้อสินค้าและอุปกรณ์ รวมทั้ง

ยา เวชภัณฑ์และอุปกรณ์การแพทย์ บริการประมวลผลระบบบัญชี

และอื่นๆ เป็นต้น

ทุนจดทะเบียน : 75,000,000 บาท ประกอบด้วยหุ้นสามัญ จำนวน 7,500,000 หุ้น

มูลค่าตราไว้หุ้นละ 10 บาท

จำนวนหุ้นที่ถืออยู่ : รวม 1,578,201 หุ้น คิดเป็นร้อยละ 21.04 ของทุนจดทะเบียน

1.  โครงสร้างรายได้

โครงสร้างรายได้ของบริษัทฯ 3 ปีที่ผ่านมา

สำหรับแต่ละปีสิ้นสุด ณ วันที่ 31 ธันวาคม 2550, 2549 และ 2548 

  หน่วย:ล้านบาท

+------------------------------------+------+----+-----+---+-----+---+
| ผลิตภัณฑ์ / บริการ                     | 2550 |    | 2   |   | 2   |   |
|                                    |      |    | 549 |   | 548 |   |
+------------------------------------+------+----+-----+---+-----+---+
|                                    | ร    | %  | รา  | % | รา  | % |
|                                    | ายได้ |    | ยได้ |   | ยได้ |   |
+------------------------------------+------+----+-----+---+-----+---+
| ค่าบริการคนไข้                        | 3,89 | 97 | 3,  | 9 | 2,  | 9 |
|                                    | 8.52 | .8 | 338 | 8 | 782 | 7 |
| ส่ว                                 |      |    | .47 | . | .84 | . |
| นได้เสียในผลกำไรของบริษัทร่วมและบริษัทย่อย | -    | -  |     | 3 |     | 3 |
|                                    |      |    | -   |   | 1   |   |
| เงินปันผลรับ                          | 1    | 0  |     | - | .02 | 0 |
|                                    | 5.28 | .4 | 4.5 |   |     | . |
| รายได้อื่น                            |      |    |     | 0 | 77  | 1 |
|                                    | 7    | 1  | 53  | . | .22 |   |
|                                    | 0.56 | .8 | .21 | 1 |     | 2 |
|                                    |      |    |     |   |     | . |
|                                    |      |    |     | 1 |     | 7 |
|                                    |      |    |     | . |     |   |
|                                    |      |    |     | 6 |     |   |
+------------------------------------+------+----+-----+---+-----+---+

  2.5 เป้าหมายการดำเนินธุรกิจ

(1) ทิศทางนโยบาย

คณะกรรมการบริษัท สมิติเวช จำกัด (มหาชน) กำหนดวิสัยทัศน์ (Vision) พันธกิจ (Mission)
และคุณค่า (Value) ของบริษัท โดยอนุมัตินโยบายและแผนการบริหารงานต่างๆ ให้สอดคล้อง
Vision Mission และ Value ที่ได้กำหนดไว้ ดังนี้

วิสัยทัศน์ (VISION)

บริษัทฯ
มีความมุ่งมั่นที่จะเป็นผู้นำของโรงพยาบาลระดับแนวหน้าของประเทศที่มีบริการทางการแพทย์ครบวงจร
ด้วยเทคโนโลยีอันทันสมัย มีระบบการบริหารจัดการที่มีประสิทธิภาพ
โดยมีการพัฒนาคุณภาพอย่างต่อเนื่องด้วยบุคลากรที่มีความรู้ความสามารถและจริยธรรม
เป็นที่ยอมรับและพึงพอใจของผู้รับบริการ แพทย์ บุคลากร ผู้ถือหุ้น และชุมชน

พันธกิจ (MISSION)

เพื่อให้บรรลุถึงวิสัยทัศน์ข้างต้น บริษัทฯ จึงมีนโยบายและแนวทางปฏิบัติดังนี้

-   ให้โรงพยาบาลมีบริการทางการแพทย์ที่มีประสิทธิภาพสูงสุดตามมาตรฐานระดับสากลแบบครบวงจร
    ในสาขาที่กำหนด

-   ให้บริการที่มีคุณภาพสูงด้วยราคาที่เหมาะสม เพื่อความพึงพอใจสูงสุดของผู้มารับบริการ

-   เป็นศูนย์รวมในการให้บริการทางการแพทย์ที่มีประสิทธิภาพสูง ด้วยเทคโนโลยีที่ทันสมัย
    มีจริยธรรมเพื่อสนองตอบต่อความต้องการของชุมชนในทุกระดับที่กำหนด
    ทั้งในประเทศและต่างประเทศ

-   มีการพัฒนาบุคลากรอย่างต่อเนื่องในทุกสาขา เพื่อคงไว้ซึ่งบริการที่มีคุณภาพและบุคลากรที่มี
    ประสิทธิภาพ

คุณค่า (VALUE)

บริษัทฯ ได้กำหนดคุณค่าในการดำเนินกิจการของบริษัทฯ สู่วิสัยทัศน์และพันธกิจดังนี้

-   เพื่อคุณค่าของการดำเนินชีวิตด้วยสุขภาพที่ดีของผู้มารับบริการ
    โดยโรงพยาบาลให้การดูแลสุขภาพอนามัยทั้งทางร่างกายและจิตใจ

-   บริษัทฯ มุ่งเน้นความสำคัญเพื่อเป็นที่ยอมรับในการให้บริการที่มีคุณภาพ
    และดำรงไว้ซึ่งวัฒนธรรมเชิงคุณภาพในการดำเนินงานทุกภาคส่วนของบริษัทฯ และโรงพยาบาล

-   เคารพ ให้เกียรติ และรักษาความลับของผู้มาใช้บริการ
    โดยคำนึงถึงสิทธิประโยชน์ของผู้มาใช้บริการเป็นสำคัญ

-   ตระหนักถึงความสำคัญและยอมรับในบุคลากรทางการแพทย์ทุกสาขา
    รวมทั้งให้การสนับสนุนในการทำแผนปฏิบัติงานเพื่อการพัฒนาคุณภาพบริการทางการแพทย์อย่างต่อเนื่อง
    เพื่อให้บรรลุตามวัตถุประสงค์ขององค์กร

-   ศึกษาความต้องการของชุมชน
    ทั้งทางด้านการรักษาพยาบาลและสุขภาพอนามัยอันเกี่ยวข้องกับเทคโนโลยี
    และแหล่งที่มาของการให้บริการสาธารณสุข
    โดยนำมากำหนดวางแผนเพื่อให้บริการที่สอดคล้องต่อความต้องการของชุมชน

-   บริษัทฯ ตระหนักถึงหน้าที่ความรับผิดชอบในการจัดให้มีบริการ ทั้งทางด้านการรักษาและดูแล
    สุขภาพที่ดีที่สุด โดยการเสนอคุณค่าบริการด้วยบุคลากรที่มีคุณภาพและประสิทธิภาพสูง

(2) เป้าหมายในการดำเนินธุรกิจ

  บริษัทฯ
  ได้จัดทำแผนการดำเนินงานระยะสั้นและระยะยาวเพื่อให้กิจการดำเนินไปอย่างมีประสิทธิภาพและบรรลุวัตถุประสงค์ดังกล่าว